# Amfetaminas

### Straipsnis iš Vikipedijos, laisvosios enciklopedijos.

Amfetaminas

Amfetaminas (pagal IUPAC 1-fenilpropan-2-aminas) – narkotikas, ilgą laiką vartotas kaip vaistas, gydyti mitybos sutrikimams, kūno svorio kontrolei, narkolepsijai. Amfetaminas ir šiandien kartais vartojamas medicinoje. Dar žinomas kaip stimuliantas. Jo duodavo kariams, kad taptų aršesni, aktyvesni kautynėse. Nuo antrojo pasaulinio karo iki dabar amfetamino dažnai duodama karo lakūnams, tam, kad pagreitinti jų reakciją, padidinti budrumą ilgose operacijose. Situacijoje, kur pilotas turi patruliuoti ilgas valandas ir po to akimirksniu reaguoti į netikėtai susidariusią kovinę padėtį ir ryžtingai veikti, amfetaminas yra nepakeičiamas. Amfetamino taip pat duodama kitų profesijų kariams, bet rečiau. Dar amfetaminas yra vienas labiausiai paplitusių gatvės narkotikų. Jo populiarumą gatvėje tikriausiai lemia palyginus paprasta gamybos procedūra, kurią dažnai ryžtamasi atlikti net neturint beveik jokių organinės chemijos žinių.

Gatvėje vadinamas amfa, gaidžiu, silke, vitu, vitaminu ir kitais pavadinimais.

## [taisyti] Toksiškumas

Žmonėms, ilgą laiką nuolat vartojusiems amfetaminą, pasireiškia amfetamininė psichozė. Nuo perdozavimo atsiranda šizofrenija, agresija, širdies veiklos ir kvėpavimo sutrikimai, pakyla kūno temperatūra. Kritiniais atvėjais -impotencija, konvulsijos ir koma. Atsiradus priklausomybei kartu atsiranda nuolatinis nuovargis, smarkūs mitybos sutrikimai, nenoras valgyti, depresija, nemiga. Minimi vienetiniai atvėjai, kai visiškai nemiegama ir nevalgoma net visą savaitę. Dėl tokio išsekimo gali kilti noras nusižudyti.

## [taisyti] Chemija

Amfetaminas pirmą kartą susintetintas 1887 metais Berlyno universitete. Amfetaminas yra chiralinis junginys. Galima išskirti du struktūriškai identiškus, bet molekulės išvaizda skirtingus amfetaminus. Stebimas ir skirtingas chiralinių izomerų poveikis. Kartu amfetaminas – pati struktūriškai paprasčiausia medžiaga iš narkotinių cheminių junginių klasės, dar žinomos kaip amfetamino dariniai. Kiti gerai žinomi amfetamino dariniai tai metamfetaminas, pseudoefedrinas ir MDMA.

## [taisyti] Poveikis

Poveikio aprašymus labai supainioja tai, kad gatvėje galima gauti visokiausio grynumo ir įvairiausių amfetamino darinių. Prekeiviai sumaišo amfetaminą su soda, taip siekdami padidinti pelną. Galiausiai, tuo pačiu gatvės vardu „amfa“, galima gauti net metamfetamino. Pasitaiko atvėjų, kai iš sirupų nuo kosulio ar purškiklių nuo astmos išskiriamas efedrinas, kuris irgi parduodamas kaip amfetaminas. Tai gali iššaukti visai nelauktą ir netikėtą poveikį. Be abejo, tai kartu neigiamai įtakoja visuomenės nuomonę apie narkotikus. Kartu netikėtai(dėl neaiškaus grynumo) pavartota keliskart didesnė nei įprastinė dozė sukelia apsinuodijimą, kurio pasekoje net gali ištikti mirtis.

Įprasto, tikro, amfetamino poveikis tęsiasi apie 6 valandas ir sukelia tokius efektus:

### [taisyti] Laukiami

- Padidėjęs budrumas
- Padidėjęs noras kalbėti
- Jaučiamas energingumas, noras kažką veikti, aktyvumas
- Noras judėti, šokti
- Labai padidėjęs darbingumas, nėra nuovargio, tingumo

### [taisyti] Neutralūs

- Nenoras valgyti
- Nenoras miegoti
- Išsiplėtę vyzdžiai
- Sunku nusišlapinti

### [taisyti] Nepageidaujami

- Agresyvumas
- Paranoja
- Sausa burna
- Galvos skausmas
- Labai sustiprėjęs širdies darbas
- Intencyvus kvėpavimas
- Pakilęs kraujospūdis
- Karščiavimas
- Nerišli kalba
- Nevalingi judesiai
- Aritmija – nepastovus širdies darbas
- Haliucinacijos

## [taisyti] Priklausomybė

fizinės priklausomybės nesukelia, sukelia tik psichologinę priklausomybę. Greit vystosi stipri tolerancija.

## [taisyti] Nuorodos

- Erowid – Amfetaminas bendra ir nešališka informacija
- The Good Drugs Guide – Informacija
- Lycaeum – informacija
- SpeedSmart.org: Už saugų naudojimą
- Srisurapanont et al, „Srisurapanont“
- Drugs.com – Amfetaminas bendra ir nešališka informacija
- Asia & Pacific Amphetamine – Type Simulant Information Centre – UN grupės prieš narkotikus pateikiama informacija šia tema
- – Agitacinio pobūdžio informacija
- Amfetaminų naujienos

Rodomas puslapis "http://lt.wikipedia.org../../../a/m/f/Amfetaminas.html"

Kategorijos: Narkotikai | Vaistai | Amfetamino dariniai

##### Views

- Straipsnis
- Aptarimas
- Dabartinė versija

##### Paieška

##### Kitomis kalbomis

- العربية
- Dansk
- Deutsch
- English
- Español
- Eesti
- Suomi
- Français
- Galego
- עברית
- Hrvatski
- Magyar
- Bahasa Indonesia
- Italiano
- 日本語
- Bahasa Melayu
- Nederlands
- ‪Norsk (nynorsk)‬
- ‪Norsk (bokmål)‬
- Polski
- Português
- Русский
- Српски / Srpski
- Svenska
- Türkçe
- Українська
- 中文